b'\n_START_ARTICLE_\nTurbo Basic\n_START_PARAGRAPH_\nTurbo Basic on kaupallinen BASIC-k\xc3\xa4\xc3\xa4nt\xc3\xa4j\xc3\xa4, jonka Borland osti alkuper\xc3\xa4iselt\xc3\xa4 luojaltaan Robert "Bob" Zalelta. Borlandin lopetettua Turbo Basic:n julkaisun, Zale osti sen takaisin, nimesi sen PowerBASIC:ksi, perusti PowerBASIC Inc.:n ja jatkoi ohjelmiston tukemista ja kehityst\xc3\xa4._NEWLINE_Turbo Basic:ia kehitettiin 1987-1988 ja sen editori on samanlainen kuin Turbo Pascal:ssa, Turbo C:ssa ja Turbo Prolog:ssa. T\xc3\xa4m\xc3\xa4n j\xc3\xa4lkeen Borland alkoi k\xc3\xa4ytt\xc3\xa4\xc3\xa4 muotiin tulleita sinitaustaisia editoreita. Silloin Turbo Basic ja Turbo Prolog eiv\xc3\xa4t olleet en\xc3\xa4\xc3\xa4 myynniss\xc3\xa4._NEWLINE_Turbo Basic tunnettiin siit\xc3\xa4, ett\xc3\xa4 useimmista senaikaisista BASIC-ohjelmistoista poiketen se sis\xc3\xa4lsi t\xc3\xa4ydellisen MS-DOS-k\xc3\xa4\xc3\xa4nt\xc3\xa4j\xc3\xa4n. Muut ohjelmistot perustuivat tuolloin ajonaikaisiin kirjastoihin tai olivat pelk\xc3\xa4st\xc3\xa4\xc3\xa4n tulkkeja. Turbo Basic pystyi ajamaan ja debuggaamaan BASIC-ohjelman noudattaen BASIC:n perussyntaksia tai tekem\xc3\xa4\xc3\xa4n sellaisenaan toimivia .EXE-tiedostoja.'